Id-Direttiva tal-Kunsill
tat-3 ta’ Diċembru 1987
dwar l-approssimazzjoni tal-liġijiet ta’ l-Istati Membri li għandhom x’jaqsmu mal-miżuri li għandhom jittieħdu kontra l-emissjoni ta’ sustanzi li jniġġsu gassużi minn magni li jaħdmu bid-diesel għall-użu f’vetturi
(88/77/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100A tieghu,
Wara li kkunsidra l-proposta tal-Kummissjoni [1],
F’kooperazzjoni mal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi hiwa importanti li jiġu adottati miżuri bl-għan li jiġi stabbilit progressivament is-suq intern matul perjodu li jintemm fil-31 ta’ Diċembru 1992; billi s-suq intern għandu jikkomprendi żona mingħajr fruntieri interni fejn il-moviment liberu ta’ merkanzija, persuni, servizzi u kapital ikun assikurat;
Billi l-ewwel programm ta’ azzjoni tal-Komunitajiet Ewropej għall-protezzjoni ta’ l-ambjent, approvat mill-Kunsill fit-22 ta’ Novembru 1973, għamel sejħa biex jitqiesu l-aħħar żviluppi xjentifiċi fil-ġlieda kontra tniġġiż atmosferiku kkawżat minn gassijiet li joħorġu minn vetturi bil-mutur u biex Direttivi adottati qabel jiġu emendati kif xieraq; billi t-tielet programm ta’ azzjoni jipprovdi għal sforzi addizzjonali sabiex jirriduċu konsiderevolment il-livell preżenti ta’ emissjonijiet ta’ sustanzi li jniġġsu minn vetturi bil-mutur;
Billi l-ħtiġiet tekniċi li vetturi bil-mutur għandhom jissoddisfaw skond il-liġijiet nazzjonali jirrelataw, inter alia, ma’ l-emissjoni ta’ pollutanti gassużi mill-magni li jaħdmu bid-diesel għall-użu f’vetturi;
Billi dawk il-ħtiġiet ivarjaw minn Stat Membru għal ieħor; billi dawn id-differenzi jistgħu jirrestrinġu ċ-ċirkolazzjoni libera tal-prodotti in kwestjoni; billi huwa għalhekk neċessarju li l-Istati Membri kollha jadottaw l-istess ħtiġiet jew bħala żjieda jew minflok ir-regoli eżistenti tagħhom sabiex, b’mod partikolari, jippermettu l-implimentazzjoni, għal kull tip ta’ vettura, ta’ l-approvazzjoni tat-tip tal-KEE, li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [4], kif l-aħħar emendata bid-Direttiva 87/403/KEE [5];
Billi huwa mixtieq li jiġu segwiti l-ħtiġiet tekniċi adottati mill-Kummissjoni Ekonomika għall-Ewropa tan-Nazzjonijiet Uniti fir-Regolament tagħha Nru 49 (dispożizzjonijiet uniformi dwar l-approvazzjoni ta’ magni li jaħdmu bid-diesel fir-rigward ta’ emissjoni ta’ sustanzi li jniġġsu gassużi), li hu anness mal-Ftehim ta’ l-20 ta’ Marzu 1958 li jikkonċerna l-adozzjoni ta’ kondizzjonijiet uniformi għall-approvazzjoni u r-rikonoxximent reċiproku ta’ tagħmir u partijiet ta’ vetturi bil-mutur;
Billi l-Kummissjoni impenjat ruhha li tissottometti lill-Kunsill, mhux iktar tard mill-aħħar ta’ l-1988, proposti rigward iktar tnaqqis fil-valuri ta’ limitu għat-tliet sustanzi li jniġġsu li huma s-suġġett ta’ din id-Direttiva u l-iffissar ta’ valuri ta’ limitu għall-emissjonijiet ta’ partikuli separati,
ADOTTA DIN ID-DIRETTIVA:
Artikolu 1
Għall-iskopijiet ta’ din id-Direttiva:
- "vettura" tfisser kull vettura misjuqa minn magna li taħdem bid-diesel, intenzjonata għall-użu fit-triq, bil-karozzerija jew mingħajrha, li għandha mill-inqas erba’ roti u b’veloċita’ massima ddisinjata li teċċedi l-25km/siegħa, bl-eċċezzjoni ta’ vetturi tal-kategorija M1 kif definit fis-sezzjoni 0.4 ta’ l-Anness I tad-Direttiva 70/156/KEE, li għandhom massa totali li ma tiskorrix it-3,5 tunnellati, u vetturi li jimxu fuq il-linji, tratturi u magni għall-agrokoltura u vetturi tax-xogħlijiet pubbliċi
- "tip ta’ magna diesel" tfisser magna li taħdem bid-diesel li tista’ tingħata approvazzjoni tat-tip għal unità teknika separata fit-tifsira ta’ l-Artikolu 9a tad-Direttiva 70/156/KEE.
Artikolu 2
1. Mill-1 ta’ Lulju 1988, ebda Stat Membru ma jista’, għal raġunijiet relatati mas-sustanzi li jniggsu gassużi li joħorġu minn magna:
- jirrifjuta li jagħti approvazzjoni tat-tip tal-KEE, jew li joħroġ id-dokument previst fl-aħħar inċiż ta’ l-Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali għal tip ta’ vettura misjuqa minn magna li taħdem bid-diesel, jew
- jipprojbixxi r-reġistrazzjoni, l-bejgħ, id-dħul fis-servizz jew l-użu ta’ vetturi ġodda bħal dawn, jew
- jirrifjuta li jagħti approvazzjoni tat-tip tal-KEE, jew li jagħti approvazzjoni tat-tip nazzjonali għal tip ta’ magna li taħdem bid-diesel, jew
- jipprojbixxi l-bejgħ jew l-użu ta’ magni ġodda li jaħdmu bid-diesel,
jekk il-ħtiġiet ta’ l-Annessi ta’ din id-Direttiva jkunu sodisfatti.
2. Mill-1 ta’ Lulju ta’ l-1988, l-Istati Membri jistgħu, għal raġunijiet relatati ma’ sustanzi li jniggsu gassużi li joħorġu minn magna:
- jirrifjutaw li jagħtu approvazzjoni tat-tip nazzjonali għal tip ta’ vettura misjuqa minn magna li taħdem bid-diesel,
jew
- li jagħtu approvazzjoni tat-tip nazzjonali għal tip ta’ magna li taħdem bid-diesel,
jekk il-ħtiġiet ta’ l-Annessi ta’ din id-Direttiva ma humiex sodisfatti.
3. Sat-30 ta’ Settembru 1990, il-paragrafu 2 ma għandux japplika għal tipi ta’ vetturi misjuqa minn magna li taħdem bid-diesel, u għal tipi ta’ magni li jaħdmu bid-diesel jekk il-magna diesel tkun deskritta fl-Anness ta’ ċertifikat ta’ approvazzjoni tat-tip maħruġ qabel dik id-data b’ konformità mad-Direttiva 72/306/KEE.
4. Mill-1 ta’ Ottubru 1990 l-Istati Membri jistgħu, għal raġunijiet relatati mas-sustanzi li jniġġsu gassużi li joħorġu minn magna:
- jipprojbixxu r-reġistrazzjoni, il-bejgħ, id-dħul fis-servizz u l-użu ta’ vetturi ġodda misjuqa minn magna li taħdem bid-diesel,
jew
- jipprojbixxi l-bejgħ u l-użu ta’ magni ġodda li jaħdmu bid-diesel
jekk il-ħtiġiet ta’ l-Annessi ta’ din id-Direttiva ma humiex sodisfatti.
Artikolu 3
1. L-Istat Membru li jkun ta approvazzjoni tat-tip għal tip ta’ magna li taħdem bid-diesel għandu jieħu l-miżuri neċessarji sabiex jassikura li hu jkun infurmat bi kwalunkwe modifika ta’ xi parti jew karatteristika msemmija f’sezzjoni 2.3 ta’ l-Anness I. L-awtoritajiet kompetenti ta’ dak l-Istat Membru għandhom jiddeċiedu jekk għandhomx isiru testijiet ġodda fuq il-magna modifikata u jekk għandux isir rapport ġdid. Fejn it-testijiet jiżvelaw nuqqas ta’ konformità ma’ din id-Direttiva, il-modifika ma għandhiex tiġi approvata.
2. L-Istat Membru li jkun ta approvazzjoni tat-tip għal tip ta’ vettura fir-rigward tal-magna diesel tagħha għandu jieħu l-miżuri neċessarji sabiex jassikura li jkun infurmat bi kwalunkwe modifika lil din it-tip ta’ vettura fir-rigward tal-magna installata. L-awtoritajiet kompetenti ta’ dan l-Istat Membru għandhom jiddeċiedu jekk wara din il-modifika għandhomx jittieħdu miżuri b’applikazzjoni tad-Direttiva 70/156/KEE, speċjalment ta’ l-Artikolu 4 jew l-Artikolu 6 tagħha.
Artikolu 4
Il-modifiki neċessarji għall-adattament tal-ħtiġiet ta’ l-Annessi sabiex jitqies il-progress tekniku għandhom jiġu adottati skond il-proċedura stabbilita fl-Artikolu 13 tad-Direttiva 70/156/KEE.
Artikolu 5
1. L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji sabiex jikkonformaw ma’ din id-Direttiva sa l-1 ta’ Lulju 1988. Għandhom minnufih jinfurmaw lill-Kummissjoni b’dan.
2. Malli din id-Direttiva tiġi notifikata, l-Istati Membri għandhom jassiguraw ukoll li l-Kummissjoni tiġi infurmata, fi żmien suffiċjenti sabiex hija tissottometti l-kummenti taghha fuq kull abbozz ta’ ligijiet regolamenti jew dispożizzjonijiet amministrattivi principali, li huma jkunu bi hsiebhom jadottaw fil-qasam kopert b’ din id-Direttiva.
Artikolu 6
Mhux iktar tard mill-aħħar ta’ l-1988, il-Kunsill ser jikkunsidra, fuq il-bażi ta’ proposta mill-Kummissjoni, aktar tnaqqis fil-valuri ta’ limitu għat-tliet sustanzi li jniġġsu kkonċernati b’din id-Direttiva u l-iffissar ta’ valuri ta’ limitu għal emissjonijiet ta’ partikuli separati
Artikolu 7
Din id-Direttiva hija indirizzata lill-Istati Membri.
Magħmula fi Brussel, fit-3 ta’ Diċembru 1987.